OzLabs/hebrew-wiki-articles huggingface dataset:
אסתר פלד

אסתר פלד (נולדה בערך ב-1960) היא סופרת ופסיכולוגית ישראלית, דוקטור לפילוסופיה. כלת פרס ספיר לספרות לשנת 2017.

==ביוגרפיה==
אסתר פלד למדה לתואר ראשון בספרות השוואתית ופסיכולוגיה באוניברסיטת חיפה. בשנת 1997 קיבלה תואר שני בפסיכולוגיה קלינית מטעם אוניברסיטת חיפה, עבודת התזה שלה עסקה ב"השפעות של כוח, אוריינטציה חברתית, זכויות-קניין והבדלים בין-תרבותיים על הקצאת-משאב באינטראקציה זוגית מתמשכת", ונעשתה בהנחייתו של פרופסור רמזי סלימאן. את עבודת הדוקטורט שלה כתבה פלד במסגרת החוג לפילוסופיה של אוניברסיטת חיפה בהנחייתו של פרופסור יואל הופמן. הדיסרטציה עסקה בפסיכולוגיה ובודהיזם ופורסמה בהמשך כספר בהוצאת רסלינג.

פלד לא השלימה התמחות קלינית בארץ ולכן אינה רשאית לעסוק בפסיכולוגיה קלינית בישראל.

היא בעלת קליניקות בתל אביב ובירושלים.

הייתה נשואה לחוקר, הסופר והמתרגם שחר פלד. בתם היא חוקרת הנצרות כרמה בן יוחנן.

==ספריה==
===פרוזה===
* לאורה הצח של המציאות, סיפורים קצרים, הוצאת בבל, 2012
* פתח גדול מלמטה, הוצאת בבל, 2017. זוכה פרס ספיר לשנת 2017

===ספרי עיון===
* פסיכואנליזה ובודהיזם: על היכולת האנושית לדעת, הוצאת רסלינג, 2005
* להרבות טוב בעולם: בודהיזם, מדיטציה פסיכותרפיה, הוצאת רסלינג, 2007
* פתיחות מלאה וספק: שיחות על פסיכותרפיה ודת, הוצאת בבל, 2022

==קישורים חיצוניים==

* [https://library.osu.edu/projects/hebrew-lexicon/02550.php אסתר פלד], באתר לקסיקון הספרות העברית החדשה
* [https://www.hebpsy.net/blog.asp?id=21 אסתר פלד: לא ערוך], בלוג אישי באתר פסיכולוגיה עברית
* 
* יגאל סרנה, [https://igalsarna.wordpress.com/2013/02/21/חדר-הכושר-של-הנפש-אסתי-פלד/ חדר הכושר של הנפש. אסתי פלד], באתר "עד ראייה"
* 
* 
* 
* [https://www.youtube.com/watch?v=ThBelVCzEM0 ד"ר אסתר פלד - על ספרה "פסיכותרפיה ובודהיזם"], בערוץ יוטיוב של אוניברסיטת תל אביב
* 
* 
* 
* 
* 
* 

מכּתביה:
* 

על כתביה:
* 
* 
* 
* דן לחמן, [http://www.e-mago.co.il/Editor/myth-2273.htm להרבות טוב בעולם: בודהיזם, מדיטציה פסיכותרפיה / אסתר פלד], באתר "e-mago", 5 ביוני 2008
* 
* 
* 
* 
* דור בביוף, [https://web.archive.org/web/20180123192054/http://peopleofthebook.co.il/books/Widely-Open-Underneath ביקורת ספר: "פתח גדול מלמטה" מאת אסתר פלד], באתר "אנשי הספר"
* 
* 
* 

== הערות שוליים ==

קטגוריה:זוכות פרס ספיר
קטגוריה:זוכי פרס ספיר
קטגוריה:סופרות ישראליות
קטגוריה:סופרים ישראלים
קטגוריה:פילוסופיות ישראליות
קטגוריה:פסיכולוגיות ישראליות
קטגוריה:פסיכולוגים ישראלים
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:ישראליות שנולדו ב-1960
קטגוריה:ישראלים שנולדו ב-1960
דריוזאורוס

מודל של דריוזאורוסים רצים
דריוזאורוס (שם מדעי: Dryosaurus; מילולית: "לטאת עץ אלון", על שם סביבת האלונים בה התגלה לראשונה) הוא סוג של דינוזאור ממשפחת הדריוזאוריים שחי בתקופת היורה העליון והיה קרוב משפחתם של האיגואנודון ושל ההיפסילופודון. מרבית מאובניו נמצאו במערב ארצות הברית ומיעוטם באירופה.

== מאפיינים ==
אורכו של הדריוזאורוס היה 2.4–4.8 מטרים והוא היה בעל מבנה גוף מהיר, זנב ישר וארוך, רגליים גדולות שנועדו למירוץ, צוואר ארוך, ידיים ארוכות שהסתיימו באצבעות קטנות. הראש היה קטן עם עיניים גדולות והוא הסתיים במקור קרני ובו שיניים קטנות שנועדו ללחך צמחייה נמוכה מגדות נהר. הוא חי בתקופה בה פרחו יערות מחטניים גדולים כמו אראוקריה ו-Brachyphyllum וכן יערות של שרכים וציקסאים. להקות של דריוזאורים נעו ביער לצד זאורופודים גדולים וסטגוזאורים.

דינוזאור זה השתמש ודאי במהירות כדי להתגונן מדינוזאורים טורפים רבים שחיו בתקופתו כמו אלוזאורוס, זאורופגנקס, אורניתולסט, טורווזאורוס, צרטוזאורוס, מארשוזאורוס וסטוקסוזאורוס.

ככל הנראה מדינוזאור זה התפתחו דינוזאורים גדולים יותר כמו האיגואנודון וההדרוזאוריים שראשם היה גדול יותר, עיניהם קטנות יותר והם לא יכלו לרוץ במהירות גבוהה.

דינוזאור זה תואר על ידי החוקר האמריקאי עותניאל צ'ארלס מארש ב-1894.

==בתרבות==
להקת דריוזאורוסים נראית בתוכנית "ללכת עם דינוזאורים" לצד זאורופודים וסטגוזאורים ונראה גם ב"הבלדה של Big Al". הדריוזאורוס מוזכר גם בספרי "פארק היורה" ו"העולם האבוד" (ייתכן שמבלבל עם היפסילופודון) אך לא נראה בסרטים. הוא מופיע גם בסדרות "כשהדינוזאורים שוטטו באמריקה", "הדינוזאורים!" ובמשחקי המחשב "עולם הדינוזאורים", "Jurassic Park: Operation Genesis" ו"Jurassic World Evolution 2".

== קישורים חיצוניים ==

קטגוריה:דריוזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1894
אורניתולסטס

אורניתולסטס (שם מדעי: Ornitholestes) הוא סוג של דינוזאור טורף מקבוצת התרופודה שחי בתקופה יורה עליון, לפני 154 מיליון שנה, במערב לאוראסיה.

== מאפיינים ==
פירוש שמו של דינוזאור זה הוא עוף גנב.

נמצא רק מאובן אחד של האורניתולסט, במדינת ויומינג שבארצות הברית, המוצג בימינו במוזיאון האמריקאי לתולדות הטבע. כמה חוקרים מעריכים שמדובר באותו המין של הצלורוס ואולי במין של טייניקולגראוס.

היה זה יצור מהיר בעל לסתות מוארכות, ראש קטן, זרועות ארוכות, אך לא הרבה יחסית לתרופוד, וזנב ארוך. במאובן שהתגלה לה היו הרבה עצמות. אורכו היה 2–3 מטרים והוא שקל עד 15 ק"ג.

ככל הנראה היה האורניתולסט טורף מהיר, שחיפש יצורים קטנים וחלשים ואולי גם צד עופות או דגים וייתכן שגם שדד קיני דינוזאורים אחרים. ככל הנראה צד בלהקות דינוזאורים צמחוניים קטנים.

==בתרבות==
* האורניתולסט מופיע בתרבות בסדרה "ללכת עם דינוזאורים" בפרק על הזאורופודים. בפרק הוא אוכל בשר השודד את קני הדיפלודוקוסים ואוכל את הצעירים שלהם אך מניח להם לאחר שעוברים גובה מסוים. בסרט הוסיפו לו ציצה אחורית, עור כחול צידי הלסתות וזיז קרני קטן בקצה החוטם.
* הוא מופיע כנבלה בספר השני של "פארק היורה" אך לא מופיע בסרטים.
* בנוסף הופיע בסדרות "מהפכת הדינוזאורים" ו"הדינוזאורים!", ובמשחקי המחשב "עולם הדינוזאורים" ו"פארק היורה 3: בניית פארק".

== קישורים חיצוניים ==

* 
בהשוואה לאדם

קטגוריה:בעלי חיים שתוארו ב-1903
קטגוריה:קואלוריים
קטגוריה:טקסונים שתוארו בידי הנרי פיירפילד אוסבורן
קטגוריה:מאובני טקסונים שתוארו ב-1903
יחסי החוץ של סנט קיטס ונוויס

לסנט קיטס ונוויס אין סכסוכים בינלאומיים קריטיים. מעמדה כנקודת מעבר לתרופות בדרום אמריקה המיועדות לארצות הברית ולאירופה גרמו למתיחות מסוימת עם מדינות זרות.

== יחסים בילטרליים ==
לסנט קיטס ונוויס יחסים דיפלומטיים באמצעות משרד החוץ של המדינה עם הרפובליקה הסינית בטאיוואן. סנט קיטס ונוויס אף מקיימת יחסים דיפלומטיים עם ארצות הברית, קנדה, בריטניה, צרפת, פינלנד יוון, רומניה, ישראל, רוסיה, קובה, שווייץ, יפן ודרום קוריאה, וכן עם מדינות רבות באמריקה הלטינית ובמדינות הקאריביים המזרחיות.

== יחסים רב-צדדיים ==
סנט קיטס ונוויס היא חברה בחבר העמים הבריטי, האומות המאוחדות וכמה מהסוכנויות המתמחות הקשורות אליה, הבנק העולמי וקרן המטבע הבינלאומית, ארגון מדינות אמריקה, ארגון מדינות מזרח הקריביים, 
מערכת הביטחון האזורית הקריבית (RSS), הקהילה הקריבית והשוק המשותף (CARICOM) והמדינות הבלתי-מזדהות. הבנק המרכזי של המזרח הקריבי ממוקם במרכז סנט קיטס.

כחברה בקהילה הקריבית, סנט קיטס ונוויס תומכת במאמצים של ארצות הברית ליישם את החלטת מועצת הביטחון של האו"ם 940, שנועדה להקל על עזיבתן של הרשויות דה פקטו משלטון האיטי.
סנט קיטס אף תרמה כוח רב לאומי אשר שיקם את הממשלה בהאיטי שנבחרה באופן דמוקרטי באוקטובר 1994.

== ראו גם ==
* יחסי החוץ של ארצות הברית
* יחסי ישראל–סנט קיטס ונוויס

== קישורים חיצוניים ==

* [https://web.archive.org/web/20060402212908/http://mofa.gov.kn/ אתר משרד החוץ של סנט קיטס ונוויס]

== הערות שוליים ==

קטגוריה:סנט קיטס ונוויס: יחסי חוץ
גרשון גולדברגר

הרב גרשון אברהם גולדברגר (תר"ל, 1870 – כ"ב בניסן תרצ"ו, אפריל 1936) היה רב ואב בית דין של העיר טיסה-ברצל (Tiszabercel) שבהונגריה למעלה מארבעים שנה.

==ביוגרפיה==
נולד בליסקה שבהונגריה, בן הרב יוזפא גולדברגר, שהיה חתנו של הרב צבי הירש פרידמן, מייסד חסידות ליסקא. בילדותו גדל אצל סבו. בגיל שלוש עשרה החל ללמוד בישיבתו של רבי יקותיאל יהודה טייטלבוים בסיגט, והיה מתלמידיו הקרובים. בהיותו בן שמונה עשרה נשא את בתו של הנגיד יעקב נחמיה הנדלר מברזנה. לאחר נישואיו התגורר אצל חמיו במשך שבע שנים. בתקופה זו התכתב רבות בעניינים הלכתיים עם רבי יחזקאל הלברשטאם משינובה ורבי צבי הירש שפירא, בעל "דרכי תשובה".

בשנת 1895, בהיותו כבן עשרים וחמש, התמנה לרבה של העיר טיסה-ברצל שבהונגריה. מי שפעל למינויו היה האדמו"ר רבי שלמה שפירא ממונקאטש, שהיו לו חסידים בעיר זו. שימש בתפקידו למעלה מארבעים שנה.

נפטר ביום השמיני של חג הפסח תרצ"ו. נקבר בעירו, ועל קברו נבנה אוהל. את מקומו ברבנות טיסה-ברצל מילא חתנו הרב עזרא הכהן פריד, בנו של הרב נתנאל פריד. חתנו השני היה הרב יחיאל יוסף בוקסבוים, בנו של הרב יהושע בוקסבוים מגלנטה.

לאחר פטירתו יצא ספרו "נחלת הגרשוני" על התורה.

==קישורים חיצוניים==
* 

קטגוריה:רבנים הונגרים
קטגוריה:הונגרים שנולדו ב-1870
קטגוריה:נפטרים ב-1936
זנון, קיסר האימפריה הביזנטית

מטבע של זנון
זנון (ביוונית: Ζήνων, בלטינית: Flavius Zeno Augustus; 425 – 9 באפריל 491) היה קיסר האימפריה הביזנטית בין השנים 475–474 ושוב ב-476–491.

זנון נולד במחוז איסאוריה ההררי באנטוליה ושמו המקורי היה טרסיקודיסה (Tarasicodissa) והיה ידוע בכינוי "זנון האיסאורי". הוא שלט באימפריה הביזנטית במשך כ-16 שנה, החל משנת 474 ועד לשנת 491 (עם הפסקה של כ-20 חודשים בהם תפס את השלטון בסיליסקוס). תקופת שלטונו התאפיינה בריבוי מרידות ומחלוקת דתית אך היו לו הישגים בתחום מדיניות החוץ. בזמן שלטונו (476) נפלה האימפריה הרומית המערבית.

== עלייתו לשלטון ==
זנון (שנקרא Tarasicodissa במקור) היה מפקד בצבא הביזנטי באזור מולדתו איסאוריה עד שקודם על ידי לאון הראשון כדי לשמש משקל נגד למפקד הבכיר אספאר ממוצא אלאני-גותי שצבר השפעה רבה.

הוא הוביל לגיונות צבא במסעות מלחמה במזרח ומול הגותים בבלקן ובשנת 466 או 467 נישא לבתו של הקיסר לאון הראשון - אריאדנה ושינה את שמו לשם היווני זנון כדי להתקבל בחוגי השלטון.

ב-469 מונה לקונסול ומפקד כל הצבא. כאשר מת לאון הראשון ב-474, הוכתר בנם בן ה-7 של זנון ואריאדנה, לאון השני לקיסר. הילד לא האריך ימים ומת לפני תום שנת 474 קצת אחרי שמינה את זנון לקיסר משותף.

== תקופת שלטונו ==
זנון הצליח להשיג הסכם שלום עם הוונדלים באפריקה, אך נתקל בתככי חצר מצד ורינה, אלמנתו של לאון הראשון, אחיה בסיליסקוס ומפקדי צבא שבגדו בו, והוא ברח מהבירה קונסטנטינופול לאיסאוריה, שם צרו עליו מפקדי צבא המורדים. הוא הצליח לשמור על מעמדו וגייסותיו ועל האוצר הקיסרי אבל בסיליסקוס הכתיר את עצמו לקיסר, ושלח כוחות לרדוף אחרי זנון. בשנת 476 הצליח זנון לנצל את חוסר הפופולריות של בסיליסקוס וסכסוכים בקרב המורדים שהדיחו אותו ולכבוש מחדש את קונסנטינופול. הוא הוציא להורג את בסיליסקוס והכתיר את עצמו מחדש לקיסר.

גם בהמשך שלטונו זנון התמודד עם מרידות תכופות בראשם הגנרל האיסאורי אילוס ואלמנתו של לאון הראשון ורינה, מרקיאנוס בעלה של לאונטיה בתו השנייה של לאון הראשון ותאודוריק סטראבו האוסטרוגותי.

במקביל התמודד עם מרידות רבות מצד השבטים האוסטרוגותים בתראקיה ובבלקן.

הוא הצליח לדכא את המרידות הפנימיות ולהיפטר מיריביו הרבים ולהסיר את האיום האוסטרוגותי על המזרח על ידי מינויו של מנהיגם תאודוריק הגדול למלך איטליה במקום אודואקר בשנת 489.

הוא דיכא מרד של השומרונים בשכם ובקיסריה וסילק אותם מהר גריזים.

במהלך שלטונו התחזקה המחלוקת הדתית עם הכת המונופיזיטית בנצרות שהאמינה שלישו היה טבע אחד אנושי ואלוהי (monophysis) והייתה חזקה במיוחד בסוריה ובמצרים.

זנון אהד את המונופיסיטים וניסה לפשר בינם לבין העמדה האורתודוקסית (דיופיזיטיות) של הפטריארך בקונסטנטינופול והאפיפיור ברומא. הוא פרסם ב-482 את מסמך ההנוטיקון (האיחוד) שהתקבל יפה אבל במזרח המונופיזיטי הוא חולל תסיסה בחוגים האורתודוקסיים ויצר קרע עם האפיפיור ברומא (שנמשך עד שנת 519).

הוא נפטר בשנת 491 ממחלה בלי להשאיר יורשים (בנו השני שנקרא גם זנון, נפטר בחצר המלוכה לפני מותו). במותו הוא לא היה מאוד פופולרי והיה נראה לעם כ"לא רומאי". לכן אשתו אריאדנה בחרה להינשא למפקד המשמר הקיסרי אנסטסיוס אשר היה פופולרי, שהוכתר לקיסר כיורשו של זנון.

== קישורים חיצוניים ==

* [https://web.archive.org/web/20200601052932/https://www.jrank.org/ זנון באנציקלופדיה בריטניקה 1911]
* 
* 

קטגוריה:קיסרי האימפריה הביזנטית
קטגוריה:ילידי 425
קטגוריה:נפטרים ב-491
Panhard & Levassor Dynamic

Panhard & Levassor Dynamic היא מכונית סלון מתוצרת יצרן כלי הרכב הטקטים הקלים, והצבאיים Panhard הצרפתי, אשר יוצר בין השנים 1936–1940. בין השנים 1936 ל-1940, יוצרו 2,742 יחידות מהדגם.

==גרסאות "Panhard & Levassor Dynamic"==
* 4 דלתות - סלון
* 4 דלתות דגם “6-light” - לימוזינה
* 2 דלתות - קופה
* 2 דלתות - קופה (2 מושבים)
* 2 דלתות - קבריולה

==דגמי "Panhard & Levassor Dynamic"==
* Dynamic 130 (series X76)
* Dynamic 140 (series X77 and X81)
* Dynamic 160 (series X80 and X82)
* Dynamic 140 Typ X81 (דגם לימוזינה)

== תמונות ==
<gallery mode="packed" heights="140">
קובץ:Panhard + Levassor Dynamic 000 000 1936-1940 frontleft 2012-01-04.jpg | דגם "Panhard & Levassor Dynamic" - סלון
קובץ:Dynamic ar.jpg | דגם "Panhard & Levassor Dynamic" - סלון
קובץ:Panhard Dynamic 1938 HeadOn tall LakeMirrorClassic 17Oct09 (14600567035).jpg | דגם "Panhard & Levassor Dynamic", שנת 1938 - סלון
קובץ:Panhard X77 Dynamique, Saloon at the Musée Automobile de Vendée pic-004.JPG | דגם "Panhard & Levassor Dynamic" - סלון
קובץ:Panhard et Levassor - Dynamic 130, X76 - 1936 (M.A.R.C.).jpg | דגם "Panhard & Levassor Dynamic" - קופה
קובץ:Panhard X77 Dynamique, Saloon at the Musée Automobile de Vendée pic-3.JPG | דגם "Panhard & Levassor Dynamic" - סלון
קובץ:1938 Panhard Dynamic-interior.jpg | דגם "Panhard & Levassor Dynamic", שנת 1938 - מבט לתא הנהג
קובץ:1939PanhardLevassorDynamic140TypX81.jpg | דגם "Panhard & Levassor Dynamic", שנת 1939, (4 דלתות דגם “6-light”) - לימוזינה
קובץ:Panhard Dynamic 1938 RSideRear LakeMirrorClassic 17Oct09 (14600567655).jpg | דגם "Panhard & Levassor Dynamic" - סלון
</gallery>

==ראו גם==
* Panhard Dyna X
* Panhard Dyna Z
* Panhard CD

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1936
Dynamic
קטגוריה:לימוזינה
קטגוריה:מכוניות סלון
קטגוריה:מכוניות צרפתיות
קטגוריה:מכוניות קבריולה
קטגוריה:מכוניות קופה
בעל אידיאלי (סרט, 1947)

בעל אידיאלי (באנגלית: An Ideal Husband) הוא סרט טכניקולור משנת 1947, עיבוד למחזה באותו שם מאת אוסקר ויילד. הסרט הופק בחברת "לונדון פילמס", והופץ על ידי British Lion Films בממלכה המאוחדת ועל ידי פוקס המאה ה-20 בארצות הברית. את הסרט הפיק וביים אלכסנדר קורדה, ואת התסריט המבוסס על המחזה כתב לאיוס בירו. פסקול הסרט הוא מאת ארתור בנג'מין. הצלם היה ז'ורז' פרינל, עורך הסרט אוסוולד האפנריכטר ועיצוב התלבושות נעשה בידי ססיל ביטון.

בסרט מככבים פולט גודארד, מייקל וילדינג, דיאנה ויניארד, יו ויליאמס, ס. אוברי סמית', גליניס ג'ונס וקונסטנס קולייר.

==תקציר העלילה==
אישה מסתורית מנסה לסחוט פוליטיקאי מכובד כדי שבנאום שהוא נושא בפרלמנט יתמוך בעסקים בהן היא מעורבת.

==צוות השחקנים==
* פולט גודארד – גברת לורה צ'יבלי
* מייקל וילדינג – ויקונט ארתור גורינג
* דיאנה ויניארד – ליידי גרטרוד צ'ילטרן
* יו ויליאמס – סר רוברט צ'ילטרן
* ס. אוברי סמית' – רוזן קאוורשם, אביו של ארתור גורינג
* גליניס ג'ונס – מיס מייבל צ'ילטרן, אחותו של סר רוברט
* קונסטנס קולייר – ליידי מרקבי
* כריסטי נורדן – גברת מרגרט מרצ'מונט
* הארייט ג'ונס – אוליביה, רוזנת בזילדון
* מייקל מדווין – דוכס נונסאץ'
* מייקל אנתוני – ויקונט דה נאנז'ק
* פיטר הובס – מר אדי מונטפורד
* ג'ון קליפורד – מר מייסון, הבאטלר של משפחת צ'ילטרן
* פרד גרובס – פיפס, הבאטלר של גורינג
* מייקל וורד – מר טומי טפורד

==הפקה==
שביתה של הצוות גרמה לעצירת הצילומים. האיגוד המקצועי התנגד להעסקת הספרית האמריקאית של פולט גודארד, בטענה שאפשר להעסיק ספרית אנגלייה במקומה.

הצילומים נערכו במשך 66 ימים. ברג'ס מרדית', בעלה של גודארד, שיחק באותה עת בסרט "Mine Own Executioner" עבור קורדה. אחרי סיום שני הסרטים הופיעו השניים על הבמה בדבלין במחזה "Winterset".

קורדה השאיל חלק מהתלבושות עבור חתונתם של הנסיכה אליזבת' והנסיך פיליפ, דוכס אדינבורו.

הסרט היה אחד המצליחים ביותר בקופות בבריטניה בשנת 1948.

==קישורים חיצוניים==

* [http://tcmdb.com/title/title.jsp?stid=78933 "בעל אידיאלי"] באתר TCM Movie Database

==הערות שוליים==

קטגוריה:סרטי 1947
קטגוריה:סרטים באנגלית
קטגוריה:סרטים בריטיים
קטגוריה:סרטים מבוססי מחזות
קטגוריה:סרטים המבוססים על יצירות אוסקר ויילד
Panhard CD

Panhard CD היא מכונית ספורט מתוצרת יצרן כלי הרכב הטקטים הקלים, והצבאיים "Panhard" הצרפתי, אשר יוצר בין השנים 1962–1965,,

==דגמי "Panhard CD"==
* CD Dyna 
* (Panhard CD GT (Grand Tourisme
* Panhard CD Rallye
* LM64
* CD-Panhard SP66

==יצרנית כלי הרכב "Panhard"==
"Panhard" נוסדה בשנת 1845 על ידי 
René Panhard ושותפו Émile Levassor. החברה הייתה קרויה "Panhard et Levassor". בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח, ושריוניות,

בין השנים 1963–1968 "Panhard" הייתה בבעלות סיטרואן, ומאוחר יותר בבעלות פיג'ו. 

בשנת 2005 הייתה "Panhard" בבעלות "Auverland". היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו (Volvo Group).

== תמונות ==
<gallery mode="packed" heights="120">
קובץ:Panhard CD 001.jpg | דגם "Panhard CD" 
קובץ:Panhard CD 002.jpg | דגם "Panhard CD" 
קובץ:Festival automobile international 2011 - Vente aux enchères - Panhard CD - 1964 - 005.jpg | דגם "Panhard CD" שנת 1964
קובץ:Panhard CD 2010-07-24.JPG | דגם "Panhard CD" 
קובץ:L1000074.JPG | דגם "Panhard CD" 
קובץ:L1000080.JPG | דגם "Panhard CD" 
קובץ:L1000076.JPG | דגם "Panhard CD" 
קובץ:Panhard CD Coach, c.1962-63 (15994178823).jpg | דגם "Panhard CD" מודל "Dyna"
קובץ:Paris - Bonhams 2014 - CD-Panhard coach - 1963 - 002.jpg | דגם "Panhard CD" 
קובץ:CD-Panhard SP66 - Flickr - edvvc.jpg | דגם "Panhard CD" מודל "SP66" 
קובץ:
</gallery>

==ראו גם==
* Panhard Dyna X
* Panhard Dyna Z
* Panhard & Levassor Dynamic
* Panhard 24

== קישורים חיצוניים ==

* 
* 
* 

==הערות שוליים==

קטגוריה:מכוניות ספורט
קטגוריה:דגמי מכוניות שהושקו ב-1962
קטגוריה:מכוניות צרפתיות
CD
Panhard 24

Panhard 24 היא מכונית קופה, מתוצרת יצרן כלי הרכב הטקטים הקלים, והצבאיים "Panhard" הצרפתי, אשר יוצר בין השנים 1964–1967, 

יוצרו 28,651 יחידות.

==תצורות "Panhard 24"==
* 2 דלתות - קופה
* 2 דלתות - קבריולה
==בסיס גלגלים בדגמי "Panhard 24"==
* בסיס גלגלים קצר - 2,286 מ"מ 
* בסיס גלגלים ארוך - 2,550 מ"מ

==דגמי "Panhard 24"==
* C coupé (יוצר בין השנים 1963-1964) - דגם קצר (יוצרו 1,623 יחידות)
* CT coupé (יוצר בין השנים 1963-1964) - דגם קצר (יוצרו 14,181 יחידות)
* B saloon (יוצר בין השנים 1964-1967) - דגם ארוך (יוצרו 2,037 יחידות)
* BT saloon (יוצר בין השנים 1964-1967) - דגם ארוך (יוצרו 10,691 יחידות)
* BA saloon (יוצר בין השנים 1966-1965) - דגם ארוך (יוצרו 161 יחידות)

==יצרנית כלי הרכב "Panhard"==
"Panhard" נוסדה בשנת 1845 על ידי 
René Panhard ושותפו Émile Levassor. החברה הייתה קרויה "Panhard et Levassor". בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח, ושריוניות,

בין השנים 1963–1968 "Panhard" הייתה בבעלות סיטרואן, ומאוחר יותר בבעלות פיג'ו. 

בשנת 2005 הייתה "Panhard" בבעלות "Auverland". היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו (Volvo Group).

== תמונות ==
<gallery mode="packed" heights="120">
קובץ:Panhard 24CT 1963.jpg | דגם "Panhard 24" מודל "CT"
קובץ:24cabretro2012.jpg | דגם "Panhard 24" - קבריולט
קובץ:Panhard 24CT (16517970502).jpg | דגם "Panhard 24" מודל "CT"
קובץ:1964 Panhard 24CT, front right.jpg | דגם "Panhard 24" מודל "CT", שנת 1964
קובץ:Panhard (9537504925).jpg | דגם "Panhard 24" מודל "CT"
קובץ:Panhard 24BT in Cherbourg, normandy, in July 1980 (16694415128).jpg | דגם "Panhard 24" מודל "BT"
קובץ:Panhard 24 2010-07-24.JPG | דגם "Panhard 24" מודל "BT"
קובץ:Panhard 24BT Tigre engine, right side.jpg | מנוע דגם "Panhard 24" מודל "BT"
קובץ:1967 Panhard 24BT, rear left (Lime Rock).jpg | דגם "Panhard 24" מודל "BT", שנת 1967
</gallery>

==ראו גם==
* Panhard PL 17
* Panhard Dyna X
* Panhard Dyna Z
* Panhard & Levassor Dynamic
* Panhard Dynavia

== קישורים חיצוניים ==

* 
* 
* 

==הערות שוליים==

קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1964
קטגוריה:מכוניות צרפתיות
24
מפסק פקט

מפסק פקט או מפסק בורר הוא מנגנון מכני המפעיל מפסק או מערך של מפסקים בצורה סיבובית. מפסקים אלו משמשים לעיתים קרובות כאשר נדרשים למפסק יותר משני מצבי פעולה (פתוח-סגור), למשל כשנדרשת שליטה על מהירויות שונות של מנוע חשמלי, תצורות שונות של פיקוד על מערכות חשמליות, החלפת ערוצים במכשיר קשר, ועוד. 

המבנה העקרוני של מפסק פקט הוא ציר מרכזי אליו מחוברות זרועות, הנמצא בתוך מארז מבודד גלילי. בתוך המארז המבודד יש מערך של , אשר סיבוב הציר המרכזי למצבים מוגדרים מציב מולם את הזרועות וכך סוגר או פותח מעגלים חשמליים שונים בכל מצב של הציר. למפסק מנגנון מכני המאפשר לו להינעל אך ורק במצבים המוגדרים. בתלות במספר המצבים הנדרשים מהמפסק יכולה הנעילה להתאפשר כל 15, 30, 60, 90, 120 או 180 מעלות.
<gallery>
Selector switch.jpg|מפסק פקט למד מתח
Rotaryswitch.gif|מפסק ללא המארז המבודד
</gallery>
==קישורים חיצוניים==

קטגוריה:רכיבים חשמליים
קטגוריה:רכיבים בלוחות חשמל
אסף יחזקאלי

אסף יחזקאלי (נולד ב-21 בנובמבר 1972) הוא עיתונאי ישראלי, כתב חדשות חוץ ועורך במהדורת החדשות המרכזית של חברת החדשות.

== ביוגרפיה ==
יחזקאלי נולד בגבעתיים ולמד בתיכון שמעון בן צבי. סיים לימודי תואר ראשון בתקשורת ובמדעי המדינה באוניברסיטה העברית בירושלים ב־1998.

ב־1997 הצטרף לרשות השידור ובשנים 1997–2000 היה תחקירן במהדורת חדשות הלילה "מהיום למחר" של חטיבת החדשות בערוץ הראשון. בשנים 2000–2003 היה עיתונאי בדסק חדשות החוץ, ב־2003 היה עורך וכתב "מבט". בשנים 2004–2007 שימש כתב בדסק החוץ של חדשות ערוץ 2. בשנים 2010–2015 שימש גם ככתב מגזין וכעורך משנה במהדורה המרכזית.

במסגרת עבודתו העיתונאית סיקר בין היתר את הניסוי במאיץ החלקיקים בשווייץ ב־2008 ואת ביקור האפיפיור פרנציסקוס בישראל ב־2014, סיקורים אשר זכו לביקורת במגזין התקשורת העין השביעית.

== קישורים חיצוניים ==
* 

== הערות שוליים ==

קטגוריה:עיתונאים ישראלים
קטגוריה:תחקירנים ישראלים
קטגוריה:הערוץ הראשון: אישים
קטגוריה:סגל חברת החדשות
קטגוריה:כתבי חדשות חוץ ישראלים
קטגוריה:בוגרי תיכון שמעון בן צבי (גבעתיים)
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1972
רמי שני

רם ("רמי") שני (נולד ב-8 בנובמבר 1958) הוא עיתונאי ישראלי, כתב גלי צה"ל.

== ביוגרפיה ==
רמי שני גדל והתחנך בקיבוץ ניר יצחק, בחבל אשכול שבמערב הנגב. ב-1977 סיים את לימודיו בתיכון נופי הבשור במועצה האזורית אשכול. בשנים 1977-1980 שירת בצה"ל בחיל התותחנים, בתפקידים פיקודיים שונים. מאוחר יותר השתתף כמפקד צוות תותח בגדוד מילואים במלחמת לבנון הראשונה.

בקיבוץ היה נהג משאית, שימש כקניין ועבד בתחזוקת מערכות קיטור גדולות. ב-1990 יצא ללמוד הנדסה במכללת רופין, אך שינה כיוון ועבר ללמוד עיתונאות בבית הספר לעיתונות ותקשורת "כותרת" בתל אביב. בשנת 2010 עזב את הקיבוץ ובמשך שנה וחצי גר במושב מסלול במערב הנגב. שנה וחצי לאחר מכן, עבר לבאר שבע.

== קריירה ==
שני החל את הקריירה שלו כעיתונאי ב-1993 ככתב במקומון 'כל הנגב' (לימים: 'ידיעות הנגב') מרשת ידיעות תקשורת. לאחר מכן שימש כתב ב"על המשמר", "דבר"' וירחון החקלאות והגינון "משוב"'. החל מ-1995 ובמשך 17 שנים ערך את עלון קיבוץ ניר יצחק "ביתנו".

במקביל לפעילותו בעיתונות הכתובה, שני החל לעסוק גם ברדיו. בשנת 1993 הפעיל אולפן רדיו חינוכי בתיכון אשל הנשיא. בשנת 1996 החל גם לעבוד ככתב רדיו דרום במערב הנגב, ובשנת 1998 עבר מרדיו דרום ל'גלי צה"ל'. מאז הוא מסקר במסגרת תחנת הרדיו הצבאית את אזור הדרום מאשדוד וצפון ים המלח עד אילת.

כעיתונאי, שני היה מהראשונים לדווח על אירוע החטיפה של גלעד שליט ב-2006, לאחר שבמהלך רכיבת אימון על אופניים הבחין בקולות הקרב שהתפתח בעקבות החטיפה. ב-2008 דיווח לראשונה על תחילת מבצע עופרת יצוקה בשבת שבה החל המבצע. הפצצות חיל האוויר פגעו באותו בוקר במאגרי תחמושת בכפרים שמול הקיבוץ בו גר וניתן היה לראות זאת מחצר ביתו. במהלך השנים פרסם עשרות סיפורים של תושבים שנפגעו כתוצאה של ירי הרקטות והפגיעות הנפשיות שנחרטו בהם.

ב-7 באוקטובר 2023, היום בו התחילה מלחמת חרבות ברזל, הגיע שני ברכבו הפרטי לעוטף עזה לאזור הטבח במסיבת הטבע ליד רעים וחילץ עשרות נפגעים תחת אש שנורתה על ידי מחבלי החמאס. שני חזר שש פעמים לאזור הסכנה ברכבו הפרטי, לעיתים תוך כדי שידור.<ref></ref><ref></ref>

=== הוראה ===
לצד עבודתו ככתב בגלי צה"ל, עוסק שני בהכשרת מקצועות הרדיו בקרב תלמידים בגילים שונים, תלמידי תיכון במסגרות פעילות שונות וכן בוגרים. הוא מלמד קורס שפיתח על סמך הכשרתו, ניסיונו ולימודיו, למתן כלי פיתוח תוכן לתחנות רדיו קהילתיות המשדרות באמצעות רשת האינטרנט.

== חיים אישיים ==
לשני שלוש בנות מנישואיו הראשונים. חי בזוגיות עם ורד ששון.

== פרסים והוקרה ==

* 2024, אות הוקרה מטעם איגוד דוברי הרשויות המקומיות ועיריית באר שבע על עבודתו העיתונאית בסיקור מלחמת חרבות ברזל

== קישורים חיצוניים ==

* [http://232eshkol.blogspot.co.il/2014/11/blog-post_23.html ריאיון עם שני בעיתון 'אשכול 232', 2014]
* [https://glz.co.il/גלצ/מגישים/רמי-שני הדף של שני באתר גל"צ]
== הערות שוליים ==

קטגוריה:עיתונאים ישראלים
קטגוריה:סגל גלי צה"ל
קטגוריה:סגל רדיו דרום
קטגוריה:בוגרי תיכון אזורי מעלה הבשור
קטגוריה:בוגרי כותרת - בית ספר לעיתונאות ולתקשורת
קטגוריה:ניר יצחק (קיבוץ): אישים
קטגוריה:ישראלים שנולדו ב-1958
קטגוריה:מצילים במתקפת הפתע על ישראל (2023)
קטגוריה:הטבח בפסטיבל נובה
יואב צור

יואב צור (נולד ב-4 ביוני 1954) הוא עיתונאי ישראלי, עורך העיתון מעריב בשנים 2009–2010.

==ביוגרפיה==
יואב צור נולד בשנת 1954 בראשון לציון, בנם של דוד ופסיה צור. למד בבית הספר הריאלי בחיפה עד כיתה י' והשלים את לימודיו התיכוניים בבית הספר הטכני של חיל האוויר בחיפה. שם סיים כחניך מצטיין. שירת בצה"ל במשך 5 שנים בהגנת מטוסים בסיני. צור נשוי ואב לשני ילדים.

בתחילת שנות השמונים החל לעבוד כעיתונאי והיה כתב ועורך בעיתונים מקומיים. עבד בעיתון כאן דרום באשדוד ככתב ספורט ולימים היה לעורכו. ב-1984 החל לעבוד בעיתון חדשות ככתב ספורט וככתב מקומי בראשון לציון. ב-1993 שימש כעורך המקומונים ערים ושתי ערים של רשת שוקן ושל על השרון (בבעלות ידיעות תקשורת).

ב-1998 החל צור לעבוד בעיתון מעריב, הופקד על הקמת מקומונים לעיתון והיה העורך הראשי שלהם. תחת ניהולו החלו לצאת לאור מקומונים בחיפה, חולון, בת-ים, ראשון לציון, נס ציונה ובאזור הדרום. תחתיו כיהנו ברשת המקומונים של מעריב שורה של עורכים, ביניהם מירן שפילברג, רון פלדהיים, אליענה שפר, סימון טטרו ורבים אחרים. צור ניהל את רשת המקומונים עד 2009.

באמצע 2009 מונה צור לעורך מעריב, לאחר התפטרותם מהתפקיד של דורון גלעזר ורותי יובל. הוא שימש בתפקידו עד דצמבר 2010. אז הוחלף על ידי אבי משולם ועבר לכהן כמנכ"ל חברת מעריב החזקות במקומו של עופר נמרודי עד יולי 2011.

בנובמבר 2011 מונה צור לאחראי על מוסף המגזין של מעריב ושימש גם כעורך מוסף הספורט.

בספטמבר 2012 הצטרף צור למשרד יחסי הציבור פאר&לוין תקשורת. לקראת הבחירות הכלליות ב-2015 עבד במטה הבחירות של הליכוד כראש מטה ההסברה, אך בינואר 2015 התפטר מתפקיד זה.

בנוסף לתפקידיו השונים כעיתונאי ועורך, בשנים 2005- 2012 שימש צור כמרצה בבית הספר לתקשורת במרכז הבינתחומי בהרצליה.

מאז מרץ 2015 צור הוא בעל חברה פרטית לאסטרטגיה וייעוץ תקשורתי.

בינואר 2020 מונה לדובר איגוד דוברי הרשויות המקומיות.

==קישורים חיצוניים==
* אורן פרסיקו, [https://www.the7eye.org.il/23425 בחור טוב], באתר העין השביעית, 6 בספטמבר 2009

== הערות שוליים ==

קטגוריה:סגל מעריב
קטגוריה:עורכי מעריב
קטגוריה:בוגרי בית הספר הטכני של חיל האוויר
קטגוריה:ישראלים שנולדו ב-1954
כפר עין

כפר עִין (בערבית: كفر عين) הוא כפר פלסטיני בשומרון הממוקם צפונית־מערבית לרמאללה ומשתייך לנפת רמאללה ואל-בירה של הרשות הפלסטינית. לפי נתוני הלשכה הפלסטינית המרכזית לסטטיסטיקה, בשנת 2007 מנתה אוכלוסיית כפר עין 1,743 תושבים. רוב אוכלוסיית הכפר באה ממשפחות ברגותי, ריפא, ורפאתי. כפר עין נשלט על ידי מועצת כפר. המועצה מורכבת משישה תושבים המייצגים את ארבע המשפחות הגדולות. ראש הכפר הנוכחי, מוחמד ריפא, מונה על ידי הרשות הפלסטינית בשנת 1998.

במפקד אוכלוסין 1931 של ארץ ישראל היו בכפר עין 133 בתים מאוכלסים, בהם התגוררו 494 תושבים, כולם מוסלמים.

לאחר מלחמת 1948, והסכמי שביתת הנשק של 1949 עבר כפר עין לשליטה ירדנית.

מאז מלחמת ששת הימים ב -1967 ועד היום נמצא הכפר בשליטה ישראלית.

==כלכלה==
מבחינה היסטורית, כמו רוב הכפרים הפלסטיניים, עבדו תושבי כפר עין בעיקר כחקלאים וסוחרים. היבול העיקרי של כפר עין הוא זיתים. עם זאת מגדלים בכפר גם עדשים, דגנים, וירקות. בכפר יש כ-200 צאן ועזים. בשנת 1980, החשמל חובר לכפר עין. בכפר יש עשר חנויות ובית ספר, ובית ספר נוסף המשותף לקראוות בני זייד. תושבים רבים מקבלים סיוע מהצלב האדום ומאונר"א. לפני האינתיפאדה השנייה עבדו כ -10% מתושבי הכפר בישראל.

==קישורים חיצוניים==

*[http://www.palestineremembered.com/GeoPoints/Kafr__Ayn_1247/index.html Welcome To Kafr 'Ayn]
*Survey of Western Palestine, Map 14: [http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons
*[http://vprofile.arij.org/ramallah/pdfs/factsheet/Kafr%20'Ein_vp_en.pdf Kafr 'Ein (Fact Sheet)], המכון למחקר יישומי - ירושלים (ARIJ)
*[http://vprofile.arij.org/ramallah/pdfs/vprofile/Kafr_'_Ein_vp_en.pdf Kafr 'Ein (Village profile)], המכון למחקר יישומי - ירושלים (ARIJ)
*[http://vprofile.arij.org/ramallah/images/english/Kafr%20'Ein_ap_en.jpg Kafr 'Ein (aerial photo)], המכון למחקר יישומי - ירושלים (ARIJ)
*[http://vprofile.arij.org/ramallah/pdfs/needsfordevelopment/Kafr%20'Ein_vp_en.pdf Locality Development Priorities and Needs in Kafr 'Ein Village], המכון למחקר יישומי - ירושלים (ARIJ)

==הערות שוליים==

קטגוריה:נפת רמאללה ואל-בירה
נפת עכאר

נפת עכאר (בערבית: محافظة عكار) היא הנפה הצפונית ביותר בלבנון והיחידה במחוז עכאר.
== גאוגרפיה ==
הנפה גובלת בצפון ובמזרח בגבול סוריה-לבנון עם המחוזות הסוריים חומס וטרטוס, בדרום בנפת דניי, במערב בים התיכון, בדרום-מערב בנפת טריפולי, בדרום-מזרח בנפת אל-הרמל.

האזור המערבי של הנפה הוא האזור החקלאי השני בגודלו בלבנון לאחר בקעת הלבנון, האזור המזרחי של הנפה הוא אזור הררי ומיוער ומוכרז ברובו כשמורת טבע.

האוכלוסייה בנפה עומדת, נכון ל-2015, על 389,899 תושבים כאשר כ-106,935 הם פליטים סורים ממלחמת האזרחים הסורית ו-19,404 פלסטינים במחנות פליטים.
האוכלוסייה ברובה הגדול היא מוסלמית סונית המיעוטים האחרים לפי הסדר הם נוצרים מרונים, נוצרים אורתודוקסים, עלווים ומיעוט שיעי קטן מאוד.

עכאר נחשבת לנפה הצעירה והלא מפותחת בלבנון, כ-80% מתושבי הנפה מתגוררים בכפרים, הנפה פורקה ב-2003 עקב מנהל לא תקין והוקמה מחדש ב-2014. עכאר נחשבת לאזור לא יציב וברוב האזורים סובלים התושבים ממחוסר של תשתיות ושירותים בסיסיים. זרם הפליטים הסורים החריף את הבעיות הללו, כאשר שיעור האבטלה בנפה הגיע לכמעט 60% בשנת 2015 והגבוהה ביותר בלבנון.

==קישורים חיצוניים==

קטגוריה:לבנון: נפות
Panhard Dynavia

Panhard Dynavia היא מכונית קונספט בתצורת קופה, מתוצרת יצרן כלי הרכב הטקטים הקלים, והצבאיים "Panhard" הצרפתי, אשר הוצגה בשנת 1948

יוצרו 2 אבות טיפוס של דגם ה"Panhard Dynavia"

דגם ה""Panhard Dynavia"" הוצג לראשונה בתערוכת הרכב של פריז בשנת 1948.

=="Panhard Dynavia"==
* 2 דלתות
* מקדם גרר - 0.26
* גוף הרכב כולל הדלתות יוצר מאלומיניום ומגנזיום
* מפתח מנוע הדגם: מהנדס הרכב "Louis Delagarde"

==יצרנית כלי הרכב "Panhard"==
"Panhard" נוסדה בשנת 1845 על ידי
René Panhard ושותפו Émile Levassor. החברה הייתה קרויה "Panhard et Levassor". בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח, ושריוניות,

בין השנים 1963–1968 "Panhard" הייתה בבעלות סיטרואן, ומאוחר יותר בבעלות פיג'ו.

בשנת 2005 הייתה "Panhard" בבעלות "Auverland". היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו.

== תמונות ==
<gallery mode="packed" heights="120">
קובץ:Panhard-Levassor Dynavia (1948) pic2.JPG | דגם "Panhard Dynavia"
קובץ:1948 Panhard-Levassor Coach Dynavia, 2 cylinder, 605cm3, 28hp, 130kmh, photo 1.JPG | דגם "Panhard Dynavia"
קובץ:1948 Panhard Dynavia Prototype (16537989231).jpg | דגם "Panhard Dynavia"
קובץ:1948 Panhard Dynavia Prototype (16513682676).jpg | דגם "Panhard Dynavia"
קובץ:Panhard Dynavia (5954942975).jpg | דגם "Panhard Dynavia"
קובץ:PanhardDynavia.jpg | דגם "Panhard Dynavia"
</gallery>

==ראו גם==
* Panhard PL 17
* Panhard Dyna X
* Panhard Dyna Z
* Panhard & Levassor Dynamic

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1948
Dynavia
קטגוריה:מכוניות צרפתיות
קטגוריה:מכוניות קונספט
קטגוריה:מכוניות קופה
ח'ירבת אבו פלאח

ח'ירבת אבו פלאח (בערבית: خربة ابو فلاح) הוא כפר פלסטיני בנפת רמאללה ואל-בירה, הנמצא 26 ק"מ מצפון לרמאללה שבמרכז השומרון. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 4,237 תושבים במפקד 2007.

ח'רבת אבו פלאח מנתה במפקד 1997, 2,900 תושבים. פליטים פלסטינים וצאצאיהם היוו 1.4% מהתושבים. במפקד 2007 של הלמ"ס גדלה אוכלוסיית ח'רבת אבו פלאח ל-3,966. מספר משקי הבית היה 620, כאשר בכל משק בית היו בממוצע בין שש לשבע נפשות. נשים היוו 49% מהאוכלוסייה וגברים 51%.

האוכלוסייה בכפר מוסלמית, ויש בו שלושה מסגדים: המסגד הישן, המסגד המזרחי ומסגד אבו עוביידה. יש בח'רבת אבו פלאח שתי חמולות: חמולת חַמַ֫איֶל, שכוללת את משפחות אבו מ֫וּרַּה, אל-פ֫וּקַהַא ואבו חַ֫יַּה; וחמולת שומַ֫אן, שכוללת את משפחות א-סַּרַאסִ֫יר, נַזַּ֫אל ואבו פלאח. מאז שנת 2000 היגרו מהכפר חמש משפחות.

==גאוגרפיה==
חי'רבת אבו פלאח ממוקם באזור הררי, במישורים המרכזיים של הגדה המערבית, וגובהו הממוצע הוא 743 מטר מעל פני הים. הוא ממוקם 15.7 ק"מ צפונית מזרחית לרמאללה. היישובים הקרובים ביותר הם מזרעה א-שרקיה מדרום-מערב, תורמוס עיא מצפון, אל-מוע'ייר ממזרח, וכפר מאליכ מדרום.
==היסטוריה==
ארכאולוגים מעריכים כי הכפר היה מיושב בתקופת הברונזה המוקדמת ובמרבית תקופת הברונזה התיכונה (בערך 3000 עד 1550 לפנה"ס). משלהי תקופת הברונזה המאוחרת (1550 עד 1200 לפנה"ס).

===התקופה העותמאנית===
הכפר מוזכר בסקר של הקרן לחקר ארץ ישראל משנת 1883.
===בתקופת המנדט הבריטי===
במפקד אוכלוסין מ-1922 שנערך על ידי המנדט הבריטי, אוכלוסיית ח'ירבת אבו פלאח מנתה 519 תושבים, כולם מוסלמים. במפקד אוכלוסין 1931 של ארץ ישראל אוכלוסיית ח'ירבת אבו פלאח מנתה 588 תושבים, ב-125 בתים.
בשנת 1945 אוכלוסיית ח'ירבת אבו פלאח מנתה 710 תושבים, אשר בבעלותם 8,186 דונם של קרקע, על פי סקר הכפרים של המנדט הבריטי בארץ ישראל.

===לאחר 1967===
מאז מלחמת ששת הימים ב-1967, ח'ירבת אבו פלאח נמצאת תחת שלטון ישראלי.

בנובמבר 2014 טענו פלסטינים כי בוצעה פעולת תג מחיר בכפר, מתנחלים הציתו בית ונמצאו כתובות נאצה בעברית.

==כלכלה==
מקור התעסוקה הגדול ביותר בח'ירבת אבו פלאח הוא מגזר השירותים, המהווה כ-50% מכוח העבודה של הכפר. מגזרי תעסוקה מרכזיים אחרים, הם תעסוקה ממשלתית או מקצועית (20%), חקלאות (17%) וסחר (10%). התעשייה, המהווה כ-3% מכוח העבודה בח'ירבת אבו פלאח, מתעסקת ברובה סביב תעשיית האבן המקומית. יש שלוש מחצבות, 30 חנויות מכולת, וחנויות נוספות. בשנת 2011 שיעור האבטלה בחי'רבת אבו פלאח היה 20%.

לכפר שטח כולל של 8,245 דונם. שטחים בנויים מהווים 8.4% מאדמות הכפר, בעוד שטחים חקלאיים ושטחים פתוחים מהווים 56.4% ו-35.1%, בהתאמה. מתוך השטחים החקלאיים, 3,981 דונם נטועים בגידולים קבועים, בעיקר עצי זית ודגנים. כ-5% מתושבי חי'רבת אבו פלאח מגדלים בעלי-חיים, ובבעלותם כ-840 כבשים וכ-550 עיזים.

==קישורים חיצוניים==

==הערות שוליים==

קטגוריה:נפת רמאללה ואל-בירה
קטגוריה:השומרון: יישובים
פיפלביז

פיפלביז (באנגלית: PipelBiz) היא פלטפורמת השקעות המונים המאפשרת גיוס הון לסטארט-אפים, עסקים ופרויקטי נדל"ן דרך מספר רב של משקיעים החל מסכומים נמוכים, בתמורה למניות ואג"ח. החברה מתפקדת כיום כרכז הצעה, בפיקוח ישיר של רשות ניירות ערך.

החברה הוקמה במרץ 2015 על ידי אור בנון, אורן המבורגר ותום סיטון.

כיום המייסדים המבורגר ובנון מכהנים כמנכ"לים וחברי דירקטוריון בחברה. בסך הכל גויסו דרך הפלטפורמה של החברה יותר מ-100 מיליון ש"ח.

בספטמבר 2019 פיפלביז קיבלה אישור מיוחד מרשות ניירות ערך לצאת לסבב גיוס ולמשקיעים ישנה הזדמנות להיכנס כשותפים בפלטפורמה.

פיפלביז רכשה את חברת Jumpstarter, פלטפורמת מימון המונים בתמורה למוצר או הטבה, אשר גייסה לאלפי פרויקטים כ-15.5מיליון שקלים, והקימה ב-2017 את חברת Ourlend, פלטפורמת הלוואות בין אנשים.

== השיטה ==
אתר האינטרנט של פיפלביז הוא פלטפורמה המאפשרת השקעות המונים למיזמים וחברות, בתמורה למניות. בפלטפורמה, החברות המגייסות וכל המידע הנוגע להשקעה בהן נחשף למספר רב של משקיעים פוטנציאלים הבוחרים באלו חברות להשקיע ובאלו סכומים, בהתאם לתקנות חוק השקעות המונים.

במהלך תקופת הגיוס, המוקצבת לרוב ב-45 ימים ויכולה אף להגיע ל-90 ימים, כספי המשקיעים נשמרים בחשבון נאמנות. בתומה, ואם המיזם הגיע ליעד הגיוס המינימלי שנקבע, כספי המשקיעים מועברים מחשבון הנאמנות לחשבון החברה המגייסת וניתנות בהתאם מניות למשקיעים. במידה והחברה גייסה סכום הנמוך מיעד הגיוס המינימלי בתום תקופת הגיוס, כספי המשקיעים מוחזרים אליהם במלואם.

פיפלביז עוסקת בשני סוגי השקעות שונים: השקעות בתמורה למניות והשקעות בתמורה לאיגרות חוב. 

את ההון החברה מגייסת בשני מודלים שונים (משלובים או לחוד):

* גיוס 35 ניצעים 
* גיוס ציבורי (ללא הגבלה על כמות המשקיעים)

== ראו גם ==
*סטארט-אפ
*השקעות המונים
== קישורים חיצוניים ==
* 
* [http://www.isa.gov.il/חקיקה%20ואכיפה/Legislation/Proposed%20Legislation/2233/Documents/270617.pdf תקנות ניירות ערך (הצעת ניירות ערך באמצעות רכז הצעה), התשע"ז-2017]

== הערות שוליים ==

קטגוריה:מימון המונים
קטגוריה:חברות ישראליות
עזרא ינוב

עזרא ינוב (ינקוביץ; נולד ב-1935) הוא איש תקשורת ותיירות ישראלי. שימש במשך 32 שנים ככתב וצלם "מעריב" באזור הדרום.

== ביוגרפיה ==
עזרא ינוביץ נולד ברומניה ונדד עם עוד 500 יתומים באירופה עד להולנד, שם למד עברית, השכלה כללית ומסורת יהודית. עלה לישראל ב-1948 והתחנך בקיבוץ דברת. ב-1949 פגש אותו דוד בן-גוריון בתל אביב ושינה את שם משפחתו לינוב. הוריו ואחיו עלו לישראל בנפרד, והמשפחה התאחדה ב-1950 באשקלון.

בשנת 1953 התגייס לצה"ל ומיד לאחר שחרורו החל לעבוד כטרקטוריסט. מאוחר יותר זכה במכרז עיריית אשקלון להקמת המחלקה לתרבות נוער וספורט בעיר. בשנים 1957–1960 הקים את מערכות התרבות, הנוער, הספורט והתיירות בעיר. בשנים 1960–1992 היה עיתונאי וצלם ב"מעריב" ובמקביל שידר ב"קול ישראל", ב"גלי צה"ל" ובשידור הערבי בטלוויזיה הישראלית.

ב-1992 החל לעסוק בתיירות באשדוד ובאשקלון. הוא הפעיל קמפיינים ופסטיבלים רבים לעידוד התיירות בשתי הערים. מאוחר יותר הקים את אתר האינטרנט 'תיירות דרום', אותו הוא מנהל מאז הקמתו. כדובר עיריית אשדוד, סייע בהקמת החברה לקידום התיירות באשדוד "חופית", והיה חבר הנהלת החברה בראשית דרכה. בשנים 1995–1999 יזם ניהל את קמפיין התיירות "אשקלון ויש בה המון". במסגרת הקמפיין ניהל פסטיבלים וירידי אשקלון שתרם רבות לקידום העיר אשקלון. בקמפיין הושקע מדי שנה תקציב של למעלה ממיליון ש"ח מכספי המשתתפים.

מאז 2010 מקדם ינוב מקדם מהלך מול עירית אשקלון להכרזה על אשקלון כעיר תיירות בזכות ההיסטוריה העשירה שלה, האקלים הנוח, מוקדי הבילוי וחוף הים הייחודי.

== ספרים ופרסומים ==
ינוב פרסם ספרים וחוברות בתחום התיירות המקומית. בהם הספר 'האור שבחוף - סיפורה של עיר', שאותו כתב יחד עם הסופר אריה קרישק, 'אשקלון לנופשים ולתיירים' וחוברת על המרינות בישראל. בנוסף, אייר ינוב את מפות אשקלון בעברית, אנגלית, צרפתית רוסית.

==קישורים חיצוניים==

* 

== הערות שוליים ==

קטגוריה:דוברים ישראלים
קטגוריה:סגל גלי צה"ל
קטגוריה:סגל מעריב
קטגוריה:סגל קול ישראל
קטגוריה:ישראלים ילידי רומניה
קטגוריה:דברת: אישים
קטגוריה:שדרני רדיו ישראלים
קטגוריה:ישראלים שנולדו ב-1935
טיגראן חמסיאן

טיגרן חמסיאן (בארמנית: Տիգրան Համասյան, באנגלית: Tigran Hamasyan; נולד ב-17 ביולי 1987) הוא מלחין ופסנתרן ג'אז ממוצא ארמני.

טיגרן חמסיאן נולד בגיומרי, אז בברית המועצות וכיום בארמניה. בגיל 3 החל לנגן בפסנתר בביתו, מגיל 6 למד בקונסרבטוריון ובגיל 9 התחיל ללמוד ג'אז. כנער חלם להיות גיטריסט ת'ראש מטאל. בגיל 16 עבר עם משפחתו לקליפורניה.

את אלבומו הראשון World Passion, הקליט בגיל 18 ומאז זכה בפרסים רבים וזכה להערצה גדולה בקרב מוזיקאים מסביב לעולם.

המוזיקה של טיגרן מושפעת ממוזיקה ארמנית מסורתית, ג'אז, מטאל ורוק מתקדם, וכוללת נגינה וירטואוזית, שימוש במודוסים אוריינטליים, משקלים מוזיקליים מורכבים ואלמנטים כבדים של פוליריתמיקה.

== דיסקוגרפיה ==
=== אלבומים ===
{| class="wikitable"
|-
! שנה
! האלבום
! חברת תקליטים
|-
| 2006
| World Passion
| Nocturne
|-
| 2007
| New Era 
| Plus Loin Music
|-
|2009
|Aratta Rebirth: Red Hail 
|Plus Loin Music
|-
|2011
|A Fable 
|Verve
|-
|2013
|Shadow Theater 
|Verve
|-
|2015
|Mockroot
|Nonesuch Records
|-
|2015
|Luys i Luso 
|ECM Records
|-
|2017
|An Ancient Observer 
|Nonesuch Records
|-
|2019
|They Say Nothing Stays The Same (Original Motion Picture Soundtrack)
|SEEBEDON Records
|-
|2020
|The Call Within
|Nonesuch Records
|-
|2022
|StandArt
|Nonesuch Records
|}

=== מיני-אלבומים ===
*EP No. 1, בשנת 2011
*The Poet, בשנת 2014
*For Gyumri, בשנת 2018

== קישורים חיצוניים ==

* 

קטגוריה:פסנתרנים ארמנים
קטגוריה:נגני ג'אז: פסנתרנים
קטגוריה:ארמנים שנולדו ב-1987
בטא במשולש

β במשולש הוא הכוכב הבהיר ביותר בקבוצת הכוכבים משולש עם בהירות מדרגה 3.00. הוא מייצג את הקודקוד הצפון-מערבי של המשולש. למרות שהוא הכוכב הבהיר ביותר בקבוצה שהוגדרה כבר בעת העתיקה על ידי תלמי, אין לו שם משלו.

==תכונות==
β במשולש הוא כוכב כפול במרחק של כ-127 שנות אור ממערכת השמש. זוג הכוכבים מקיפים זה את זה במסלול אליפטי למדי, כך שהמרחק ביניהם נע משישית של יחידה אסטרונומית ועד למעט פחות מחצי יחידה אסטרונומית, בזמן הקפה של 31 ימים, 9 שעות ו-22 דקות. בשל המרחק הקטן שבין הכוכבים, לא ניתן להפריד את קרינתם ורק ניתוח ספקטרוסקופי מאפשר למדוד את השינויים במהירות הרדיאלית של בני הזוג וכך להעריך את מסלול ההקפה שלהם ואת מסותיהם. עוצמת ההארה המשותפת לזוג היא פי 74 מעוצמת ההארה של השמש והטמפרטורה המתאימה לספקטרום המשותף היא כ-8,000 קלווין. גילה של המערכת מוערך בכ-730 מיליון שנים.

===β במשולש A===
β במשולש A הוא הכוכב המסיבי והבהיר מבין השניים ואחראי לרוב הקרינה כך שניתן להעריך את תכונותיו. ככל הנראה מדובר בתת-ענק לבן מסוג ספקטרלי A5 IV (לפעמים מסווג כענק לבן מסוג ספקטרלי A5 III, אך עוצמת ההארה לא תואמת סיווג זה) עם מסה של 3.5 מסות שמש שאופיינית לתת-ענקים שהיו בעבר כוכבי הסדרה הראשית מסוג B. טמפרטורת פניו מוערכת בכ-8,250 קלווין ובהנחה שהוא אחראי ליותר מחצי עוצמת ההארה, ניתן להעריך שרדיוסו הוא 3-4 רדיוסי שמש.\cdot\left(\frac{T_\odot}{T}\right)^2</math> :על פי הנוסחה}} נראה שהוא נמצא בתהליך של התנפחות והתקררות בעקבות סיום שלב היתוך המימן שבליבתו להליום והוא צפוי להפוך לענק אדום. בשלב זה, רדיוסו יהיה גדול מהמרחק בינו ובין בן זוגו, מה שצפוי לגרום למעבר של חומר ביניהם וייתכן שתהליך זה יביא אף להתמזגותם לכוכב אחד.

===β במשולש B===
β במשולש B הוא הקטן והעמום מבין בני הזוג. מסתו היא כ-1.5 מסות שמש וסביר שהוא נמצא בשלב התפתחות מוקדם יותר, כלומר הוא עדיין כוכב הסדרה הראשית, ועל פי מסתו הוא צפוי להיות מסוג ספקטרלי F3-7 V. לכוכבים מסוג זה רדיוס סביב 1.3 רדיוסי שמש וטמפרטורה סביב 6,600 קלווין, מה שנותן לו עוצמת הארה של בערך פי 4 מעוצמת ההארה של השמש, אך כל הנתונים האלה משוערים בלבד.

==קישורים חיצוניים==
* [http://stars.astro.illinois.edu/sow/betatri.html β במשולש] באתר של ג'ים קלר
* 

==הערות שוליים==

קטגוריה:תת-ענקים מסוג A
קטגוריה:כוכבי הסדרה הראשית מסוג F
קטגוריה:כוכבים כפולים
קטגוריה:קבוצת הכוכבים משולש
ג'נסן 541

ג'נסן 541 (באנגלית: Jensen 541) היא מכונית ספורט, בעלת מרכב פיברגלס, אשר הוצגה באוקטובר 1953 על ידי יצרנית הרכב הבריטית Jensen Motors, Ltd בתערוכת המכוניות בלונדון (London Motorfair (London Motor Show)).

יצור דגם ה"ג'נסן 541" היה בין השנים 1954–1959.

סך הכול יוצרו 226 יחידות.

==תצורות==
* קופה - 2 דלתות.
* קבריולה - 2 דלתות.
==מאפיינים==
* 2 דלתות.
* 4 מושבים.
* גוף (מרכב) דגם ה"ג'נסן 541" בנוי מפיברגלס.
* תאוצה בין 0-100 קמ"ש היא 10.8 שניות.
* מחיר דגם "ג'נסן 541", בשנת 1957, עמד על 1,821 לירות שטרלינג (מחיר בסיסי).

== תמונות ==
<gallery mode="packed" heights="100">
קובץ:Jensen 541 (1956).jpg | "ג'נסן 541", שנת 1956 
קובץ:Jenson 541 blue v TCE.jpg | "ג'נסן 541", שנת 1956 
קובץ:WPK 541 - 1954 55 Jensen 541 Drophead Coupe - Interior 5499939080.jpg | "ג'נסן 541", שנת 1954 - קבריולט
קובץ:WPK 541 - 1954 55 Jensen 541 Drophead Coupe.jpg | "ג'נסן 541", שנת 1954 - קבריולט
קובץ:Jensen 541 Prototype.jpg | "ג'נסן 541"
קובץ:Jensen 541 (10998160573).jpg | "ג'נסן 541"
קובץ:Jensen 541 (10997929205).jpg | מנוע דגם "ג'נסן 541" (אב טיפוס) 
קובץ:Jensen 541 Deluxe of 1957.JPG | "ג'נסן 541", שנת 1957, מודל "Deluxe"
קובץ:JENSEN 541 1956 (35167723830).jpg| לוגו "ג'נסן 541", שנת 1956
קובץ:MHV Jensen 541 01.jpg | "ג'נסן 541"
קובץ:JENSEN 541 1956 (34713460164).jpg | "ג'נסן 541", שנת 1956 
קובץ:JENSEN 541 1956 (35424323911).jpg | "ג'נסן 541", שנת 1956 
קובץ:Emblem Jensen 1950.JPG | לוגו היצרנית "Jensen Motors, Ltd " (שנת 1950)
</gallery>

==ראו גם==
* ג'נסן 541S
* ג'נסן S-type
* ג'נסן PW
* ג'נסן GT

==לקריאה נוספת==
* [https://www.google.co.il/search?q=Jensen+541&tbm=isch&source=iu&ictx=1&fir=F72kpPIwuz77FM%253A%252C1iTpujnw71boOM%252C_&usg=__xCQXB8e_1WVExStH9gTl7cc0Wb4%3D&sa=X&ved=0ahUKEwiM8dqmoO7YAhXpDcAKHUvIBlAQ9QEINDAD#imgrc=F72kpPIwuz77FM: "ג'נסן 541" - תמונות]

== קישורים חיצוניים ==

* 
* 

==הערות שוליים==

קטגוריה:מכוניות ספורט
קטגוריה:מכוניות עשויות פיברגלס
קטגוריה:דגמי מכוניות שהושקו ב-1953
קטגוריה:מכוניות בריטיות
541
דיר אל-בלח (נפה)

נפת דיר אל-בלח () (בישראל נפוץ השימוש בשם מחנות המרכז או "אזור אמצע") היא אחת מנפות הרשות הפלסטינית. הנפה ממוקמת במרכז רצועת עזה ויש לה גבול עם ישראל.

על פי הלשכה הפלסטינית המרכזית לסטטיסטיקה נכון לשנת 2006, בנפה חיו כ־208,716 נפשות. האוכלוסייה התרכזה בעיר אחת, עיירה אחת, שני כפרים, וארבעה מחנות פליטים.

== יישובים בנפה ==
מקור:
=== ערים ===
* דיר אל-בלח

=== עיירות ===
* א-זוואידה

=== כפרים ===
* אל-מוסדר
* ואדי א-סלקא

=== מחנות פליטים ===
* אל-בורייג'
* מחנה הפליטים דיר אל-בלח
* מע'אזי
* נוסייראת
== ראו גם ==
* הקרב במחנות המרכז (מלחמת חרבות ברזל)
== הערות שוליים ==

*
הרברט טנזר

הרברט טנזר (באנגלית: Herbert Tenzer; 1 בנובמבר 1905 – 24 במרץ 1993) היה פוליטיקאי יהודי-אמריקאי, חבר בית הנבחרים של ארצות הברית מטעם המפלגה הדמוקרטית כנציג ניו יורק בשנים 1965–1969.

==ביוגרפיה==
טנזר נולד בניו יורק ולמד במערכת בתי הספר הציבוריים של העיר. הוא סיים לימודים תיכוניים בשנת 1923 ובשנת 1927 קיבל תואר במשפטים מאוניברסיטת ניו יורק. הוא קיבל רישיון עורך דין בשנת 1929 והיה לשותף בכיר במשרד עורכי דין טנזר, גרינבלט, פאלון וקפלן שנוסד בשנת 1937. בשנים 1940-1960 היה יושב ראש של חברת ממתקי ברטון (Barton's Candy Corporation). 

טנזר נבחר פעמיים לבית הנבחרים מטעם ניו יורק וכיהן בה מראשית 1965 עד ראשית 1969, ונחשב ליהודי האורתודוסכסי הראשון לכהן בקונגרס. בשנת 1968 הוא לא התמודד שוב וחזר לעסוק בעריכת דין. בשנים 1969-1983 הוא היה יושב ראש ועדת האתיקה של מחוז נסאו. בשנים 1977-1983 הוא כיהן כיו"ר מועצת הסעד של מדינת ניו יורק.

טנזר התגורר במחוז נסאו ונקבר בבית הקברות היהודי בית דוד בקווינס.

==פעילות התנדבותית==
לאחר השואה, טנזר עמד בראש עמותה שגייסה כספים לסיוע לילדים יהודים שנותרו באירופה. כל תורם נתבקש לתרום דולר ליום כדי לסייע לילד אחד אותו הוא "אימץ".

טנזר היה תומך ישראל נלהב. בשנת 1951 הוא הוביל מהלך של רכישת איגרות חוב של ישראל על ידי חברת הממתקים שלו וביקש מהמשכירים של החברה לקבל ערבויות מהחברה בדמות איגרות חוב של ישראל. 

טנזר היה פעיל בחבר הנאמנים של ישיבה יוניברסיטי והיה גורם מרכזי בהקמת בית הספר לרפואה שהחל לפעול בשנת 1955 ובית הספר למשפטים שנוסד בשנת 1976. הוא כיהן בחבר הנאמנים של בית הספר למשפטים והיה יו"ר החבר. הוא גם היה נשיא המועצה למאבק בעיוורון וממייסדי הליגה לידידות ישראל ארצות הברית. בשנת 1969 הוא כיהן כיו"ר המגבית היהודית המאוחדת של אזור ניו יורק. באותה שנה הוקם על שמו מרכז לחקר הקרקע במוזיאון בית אוסישקין.

==קישורים חיצוניים==

* [https://books.google.co.il/books?id=7g1jaWlsY24C&pg=PA432 Tenzer, Herbert], Jews in American Politics, page 432
* 
* 

==הערות שוליים==

קטגוריה:ניו יורק: אישים
קטגוריה:חברי בית הנבחרים של ארצות הברית ממדינת ניו יורק
קטגוריה:יהודים חברי בית הנבחרים של ארצות הברית
קטגוריה:בוגרי בית הספר למשפטים באוניברסיטת ניו יורק
קטגוריה:ישיבה יוניברסיטי
קטגוריה:אישים הקבורים בבית הקברות בית דוד
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1905
קטגוריה:אמריקאים שנפטרו ב-1993
Quero Quero

Quero Quero (באנגלית: I Want; בעברית: אני רוצה) הוא סינגל הבכורה של הצמד הברזילאי סימונה & סימריה, אשר נכלל באלבומן השני, As Coleguinhas – Vol. 1. השיר יצא לאור ב-12 במרץ 2012, ביחד עם האלבום כסינגל הראשון מתוכו, וכסינגל הראשון של הצמד.

השיר הוא בין השירים הבודדים של סימונה וסימריה, אשר לא הצליח להיכנס אל המצעד הרשמי של ברזיל.

== רקע וכתיבה ==
השיר נכתב על ידי סימונה וסימריה, שכתבו גם את הסינגל השני והאחרון מתוך האלבום, "?Tá Dodói, Onde Dói". אף על פי שיצא השיר כסינגל רשמי, הוא לא נכלל באף אחד מתוך אלבומי ההופעה של הצמד, ובנוסף לכך, הצמד לא הרבה להופיע איתו כלל.

== ביקורות ==
באתר המוזיקה הלטיני Portalpopline, סוקר השיר באופן מקיף, תוך שדובר שם גם על הלהיט "Regime Fechado", שהוציאו כמה שנים לאחר מכן.<ref></ref>

== וידאו קליפ ==
הווידאו קליפ הנלווה שיצא לשיר הועלה ליוטיוב בשנת 2013, כלומר שנה לאחר צאתו המקורית. בקליפ ניתן לראות את הצמד ואנשים נוספים, כשהם רוקדים בתוך פארק, לצלילי השיר, ושרים אותו ביחד.

הקליפ הועלה לערוץ של חברת התקליטים "ONErpm", ונכון למרץ 2020, מונה הצפיות שלו עומד על כחצי מיליון צפיות.

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלי בכורה מ-2012
קטגוריה:שירי סימונה & סימריה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
אסיה (זמרת)

אסיה (בטורקית: Asya; בשמה בלידה: טילאי קֶצִ'יאלאן, Tülay Keçialan; נולדה ב-1 במרץ 1965) היא זמרת-יוצרת טורקית של מוזיקת פופ.
הופיעה לראשונה כזמרת גיבוי של הזמרת ניליפר (Nilüfer) בשנים 1994-1990. האלבום הראשון שלה "אסיה" יצא לאור בשנת 1994. הלחינו עבורה מלחינים כמו אונו טונץ', גארו מפיאן, מוסטפא סנדל, גקחאן קרדאר, דנב פיניו, אסכנדר פיידאש ואזגיר בולדום.

==ביוגרפיה==
טילאי קצ'יאלאן נולדה באסקישהיר לזוג אהמט קצ'יאלאן ושנג'אן קצ'יאלאן.
היא גילתה כישרון בזמרה עוד מימי בית הספר העממי. היא קיבלה השכלה מוזיקלית במסגרת התיכון האנטולי ע"ש אהמבט קנטלי באסקישהיר. בעת תחרות בין בתי ספר תיכון היא הצטיינה כסולנית במוזיקה עממית טורקית.
קריירה המוזיקלית שלה פרצה בבודרום ומאוחר יותר באנקרה.
שם הבמה הראשון שלה היה טילאי סייגן.
הזמרת נשואה ויש לה בת.

==דיסקוגרפיה==
*1994 - (Yaşar Plak) Asya
*Asya (Yaşar Plak) 1996
*1999 (Masum (Yaşar Plak (תם)
*2001 (Sony Müzik Türkiye)) Önmem Yolumdan (אינני נסגת מדרכי)
*2007 (Seyhan Müzik )Aşktır Beni Güzel Yapan (זאת האהבה שעושה אותי יפה)
*Aşk İz Bırakır 2014 (האהבה משאירה עקבות)

==וידאוקליפים==
* [https://www.youtube.com/watch?v=uEkT3VOYExo Vurulmuşum Sana] (I have Fallen in Love with You) (נפלתי מאוהב)
* Romantik Aşk (אהבה רומנטית)
* Uçtum Seninle (אני שלך)
* Yoksun Sen (אינך)
* [https://www.youtube.com/watch?v=E5QUhh83chs Beni Aldattın] (בגדת בי)
* İsyankar (מרדן)
* [https://www.youtube.com/watch?v=O7kWAxMXqbw Ayrılmak Zor] (קשה להיפרד)
* Masum (תם)
* Pişmanım (מצטער)
* [https://www.youtube.com/watch?v=UnpWeu8C7S0 Olmadı Yar] (No My Love)
* [https://www.youtube.com/watch?v=WnMfqWp9pKg Nazara Geldik] (מוכה עין הרע)
* [http://vdo.mynet.com/video/42767 Gittin Gideli] (מאז שהלכת)
* [https://www.youtube.com/watch?v=fkSvJzbuSqQ&feature=related Git Güle Güle] (להתראות)

==קישורים חיצוניים==
* 

*[https://myspace.com/asyafanclub אתר אוהדי הזמרת]
*[http://www.yerlisarki.com/sarkici/112/asya/ באתר yerlișarki] 
*[http://www.vaybee.de/nachrichten/saengerin-asya-junge-generation-kennt-mich-nicht/ הדור הצעיר אינו מכיר אותי- כתבה באתר vaybee ] 2014

קטגוריה:זמרות טורקיות
קטגוריה:זמרות-יוצרות טורקיות
קטגוריה:טורקיות שנולדו ב-1965
קטגוריה:טורקים שנולדו ב-1965